
Tak for jeres henvendelser vedr. Krolf Hold DM 2026 på Skanderborghus.

Skanderborghus som spillested var fint. Alle nødvendige faciliteter for et godt DM var til stede. Og banerne var generelt udfordrende, som de skal være til et DM. 
Men desværre blev forholdene til sidst helt håbløse på 2 af hullerne på bane 3. Med alt for mange 10ere til følge. Det beklager jeg på vegne af DAIs landsudvalg meget. Det havde vi ikke forudset. 
Landsudvalget har holdt møde i ugen efter DM. Og bane problemerne i Skanderborg var selvfølgelig det  absolut vigtigste punkt på dagsordenen. Og der var enighed om at se på reglerne for at undgå at en lignende situation kan ske igen.
Blandt forslagene som Landsudvalget nu vil arbejde videre på er:
· Større focus på forberedelse af banerne.
· Evt. ændring af reglen om at DM ikke må holdes på stationære baner.
· Test  spil af DM baner inden start.
· Mulighed for, i en lignende situation, at kunne ”trække” et eller flere huller ud af konkurrencen.



Med venlig hilsen
Per Kyhn
Formand for DAIs Krolf udvalg

